ZMLUVA O DIELO

uzavretá v zmysle § 536 a nasl. zákona č. 513/1991 Zb. Obchodného zákonníka

v platnom znení; (ďalej len „zmluva“)

Čl.1

ZMLUVNÉ STRANY

**OBJEDNÁVATEĽ:**

Názov: Urbárske pozemkové spoločenstvo v Podkoniciach

Sídlo: Podkonice 178, 976 13 Podkonice

Zastúpený: Ing. Roman Barla – predseda

Ing. Martin Očenáš - člen

IČO: 00631485

DIČ: 2021066410

# Bankové spojenie: ..............................

IBAN: …………………….......

Email: …………………….......

(ďalej len **„objednávateľ“**)

**ZHOTOVITEĽ:**

Názov: **..............................**

Sídlo:..............................

Zastúpený: ..............................

## IČO: ..............................

## DIČ: ..............................

## IČ DPH: …………….………

# Bankové spojenie: ..............................

IBAN: …………………….

Email: …………………….

Telefón: …………………….

(ďalej len **„zhotoviteľ“**)

Objednávateľ a Zhotoviteľ sa ďalej spoločne budú označovať tiež ako „**Zmluvné strany**“, každý z nich jednotlivo tiež ako „**Zmluvná strana**“.

Zmluvné strany uzatvárajú túto zmluvu na uskutočnenie stavebných prác, ktorá je výsledkom postupu zadania zákazky v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 -2022- aktualizácia č. 6

Predmet plnenia zmluvy je totožný s predmetom zákazky, podmienky plnenia Zmluvy sú v súlade s Výzvou na predkladanie ponúk, súťažnými podkladmi, Ponukou Víťazného uchádzača, vrátane ceny uvedenej v Ponuke.

Čl.2

ÚVODNÉ USTANOVENIA

* 1. Zmluvné strany uzatvárajú túto zmluvu o dielo ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE  **dňa 25.10.2024 pod ID: #61066** pre zákazku s názvom „**Rekonštrukcia lesnej cesty kategórie 2L Podkonice – Pleše“,** ktorúsa zhotoviteľ zaväzuje pre objednávateľa zhotoviť v rozsahu podľa čl. 3 tejto zmluvy.
  2. Objednávateľ sa zaväzuje spolupôsobiť so zhotoviteľom pri vykonávaní diela, vykonané práce a dodávky prevziať spôsobom dohodnutým v tejto zmluve a zaplatiť cenu za vykonanie diela, to všetko podľa nižšie uvedených podmienok.
  3. Zhotoviteľ vyhlasuje, že má oprávnenie vykonávať všetky činnosti a dostatok odborných skúsenosti a prostriedkov najmä finančných, personálnych a materiálnych, aby zhotovil pre objednávateľa dielo podľa čl. 3 tejto zmluvy, podľa dohodnutých podmienok a zároveň riadne a včas.
  4. Zhotoviteľ akceptuje právo objednávateľa nerealizovať predmet zákazky - stavebné dielo alebo jeho časť, pokiaľ nebude mať zabezpečené jeho financovanie.
  5. Túto zmluvu uzatvára Objednávateľ ako obstarávateľ so Zhotoviteľom ako úspešným uchádzačom v obstarávaní na predmet zákazky s názvom **„Rekonštrukcia lesnej cesty kategórie 2L Podkonice - Pleše“** zadávaním zákazky v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2022. Túto zmluvu uzatvárajú zmluvné strany v súlade s výzvou a súťažnými podkladmi vrátane ich príloh a v súlade s predloženou ponukou úspešného uchádzača.

Čl.3

PREDMET ZMLUVY

* 1. Predmetom tejto zmluvy je záväzok zhotoviteľa zhotoviť pre objednávateľa dielo **„Rekonštrukcia lesnej cesty kategórie 2L Podkonice – Pleše**“(ďalej len „dielo“ alebo „stavba“) a záväzok objednávateľa zaplatiť za vykonané dielo cenu dohodnutú v čl. 5 tejto zmluvy.
  2. Predmetom zákazky je realizácia diela podľa projektovej dokumentácie, ktorú vypracoval projektant stavby: HBH Projekt spol. s r.o., projektová kancelář pro dopravní a inženýrské stavby Kabátníkova 5, 602 00 Brno, pobočka Banská Bystrica, Kapitulská 313/12, 974 01 Banská Bystrica, hlavný inžinier projektu: Ing. Vojtech Lukáč.
  3. Miesto plnenia **k.ú Podkonice, podľa projektovej dokumentácie.**
  4. Predmetom zákazky je **rekonštrukcia lesnej cesty kategórie 2L Podkonice – Pleše**.
  5. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu vykonaniu diela potrebné. Zhotoviteľ musí pri zhotovení diela použiť len výrobky a materiály, ktoré majú také vlastnosti, aby po dobu predpokladanej životnosti stavby/diela bola pri bežnej údržbe  
     zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia ako i bezpečnosť pri užívaní, tak ako boli navrhnuté projektantom. Zhotoviteľ bude môcť použiť ekvivalentné riešenie pri dodržaní platných STN a všetkých kvalitatívnych, technických a estetických parametrov a ekvivalentné riešenie musí poskytnúť rovnaký alebo lepší výsledok (ekvivalentné riešenie musí mať porovnateľú kvalitatívnu alebo vyššiu výkonnostnú charakteristiku). V takom prípade musí byť ekvivalentné riešenie pred zabudovaním do stavby vopred odsúhlasené objednávateľom a zhotoviteľom projektovej dokumentácie. Použitie ekvivalentného riešenia nemôže byť dôvodom predĺženia lehoty realizácie predmetu zmluvy a ani nemôže zvyšovať cenu diela.
  6. Zhotoviteľ ako odborne spôsobilá osoba sa zaväzuje, že pre objednávateľa zhotoví v rozsahu a za podmienok dojednaných v tejto zmluve dielo.
  7. Odborne spôsobilá osoba zhotoviteľa zodpovedná za riadenie stavebných práci:

Meno a priezvisko

Číslo preukazu OSO (ak relevantné):

3.8V prípade, ak chce Zhotoviteľ nahradiť niektorého z Odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Zhotoviteľ preukazuje profesijným životopisom príslušnej osoby, s minimálnym obsahom:

* + - 1. meno a priezvisko, prehľad odbornej praxe vzťahujúcej sa k činnosti, ktorú má príslušná osoba vykonávať, vlastnoručný podpis;
      2. doklad o odbornej spôsobilosti prípadne skúsenostiach nového Odborníka, ktoré budú preukazovať splnenie podmienok, ktoré preukazoval pôvodný Odborník.

Pre vylúčenie pochybností sa Zmluvné strany dohodli, že pre zmenu alebo doplnenie Odborníka nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu.

Čl.4

TERMÍN PLNENIA

4.1 Zhotoviteľ sa zaväzuje:

* + 1. Vykonať dielo v termíne:
* do 20 kalendárnych dní odo dňa prebratia staveniska.
* Začatie realizácie prác na diele je dňom odovzdania staveniska.
* Odovzdanie diela do 15 dní od dokončenia prác na diele

4.1.2 Začať realizáciu diela v termíne:

* do 7 kalendárnych dní od odovzdania a prevzatia staveniska

4.2 Protokolárne odovzdanie staveniska Objednávateľom Zhotoviteľovi nastane **do 5 piatich pracovných dní** od doručenia písomného vyzvania Objednávateľa na začatie plnenia tejtozmluvy.

4.3 V prípade odôvodnenej potreby zmeny termínu realizácie diela sa zmluvné strany zaväzujú po vzájomnej dohode a po vypracovaní písomného dodatku k tejto zmluve, v ktorom budú dohodnuté všetky podmienky zmeny v uskutočnení diela, akceptovať zmenu termínu realizácie diela.

4.4 Zhotoviteľ nie je v omeškaní s termínom ukončenia diela o dobu, po ktorú nemohol svoju povinnosť plniť následkom okolností vzniknutých na strane objednávateľa, resp. vyššej moci, pričom čas realizácie diela sa predĺži o túto dobu. Pokiaľ dôjde v dobe realizácie stavby k takým zmenám projektového riešenia, ktoré si vyžiadajú zväčšenie dohodnutého rozsahu dodávky prácami naviac oproti výkazu výmer, predĺži sa po vzájomnom odsúhlasení zmluvných strán termín dokončenia stavby o dobu potrebnú na realizovanie požadovaných zmien a prác naviac.

4.5 Termín je splnený úplným dokončením diela, resp. jeho samostatnej časti, teda podpísaním zápisu o odovzdaní a prevzatí stavby, resp. jednotlivých častí stavby oboma zmluvnými stranami. Podpísaním zápisu o odovzdaní a prevzatí stavby neprechádza na objednávateľa nebezpečenstvo škody na diele ani žiadnej jeho časti, pokiaľ objednávateľ prevezme dielo s drobnými vadami a nedorobkami nebrániacemu užívaniu diela. K prechodu nebezpečenstva škody na diele na objednávateľa dochádza až úplným odstránením všetkých vád a nedorobkov vytknutých pri odovzdaní diela v zápise o odovzdaní a prevzatí jednotlivých častí diela, inak odovzdaním diela. V prípade zistenia, že dielo má vady a nedorobky brániace jeho užívaniu, môže ho objednávateľ odmietnuť prevziať. Pokiaľ objednávateľ prevezme dielo s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť.

4.6 Objednávateľ nie je povinný zhotoviteľa na dodržanie termínu ukončenia realizácie diela upozorňovať. Nedodržaním termínu realizácie diela dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy.

4.7 Zmluvné strany sa dohodli, že **Zhotoviteľ nie je v omeškaní s vykonaním diela najmä v prípade:**

a) vyššej moci. t.j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť,

b) nepriaznivých klimatických podmienok, ktoré by ohrozovali kvalitu realizovaných prác,

c) príkazov, zákazov a obmedzení vydaných štátnymi orgánmi alebo miestnymi správnymi orgánmi, ak neboli vykonané konaním resp. nekonaním Zhotoviteľa,

d) neposkytnutia včasného spolupôsobenia Objednávateľom,

e) zmien v povahe a rozsahu prác na diele požadovaných Objednávateľom, pokiaľ sú takého rozsahu alebo požadované v takom čase, že môžu mať vplyv na termín ukončenia diela,

f) ak sa účastníci zmluvy dohodnú na predĺžení termínu dokončenia prác.

Čl.5

CENA DIELA A PLATOBNÉ PODMIENKY

5.1 Cena diela v rozsahu plnenia podľa čl. 3 tejto zmluvy je stanovená v zmysle cenovej ponuky zhotoviteľa, ktorá bola vypracovaná podľa pokynov Výzvy na predloženie cenovej ponuky a je dohodnutá v súlade so zákonom NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov takto:

Zmluvná cena bez DPH : -------------- €

Sadzba DPH a výška DPH: DPH 20% -------------- €

Zmluvná cena celkom, vrátane DPH : -------------- €

(*slovom*: .................................... EUR, .................. centov)

Súčasťou tejto zmluvy o dielo je výkaz výmer (rozpočet) ako jej príloha č.1.

Predmet zákazky bude financovaný z vlastných zdrojov a z prostriedkov z nenávratnéhoFinančného príspevku – Program rozvoja vidieka SR 2014-2022, **Výzva č. 63/PRV/2022 – Aktualizácia č.1**

**Opatrenie 4** –– Investície do hmotného majetku

**Podopatrenie 4.3** Podpora na investície do infraštruktúry súvisiacej s vývojom, modernizáciou alebo a prispôsobením poľnohospodárstva a lesného hospodárstva – operácia E: Investície týkajúce sa infraštruktúry a prístupu k lesnej pôde.

5.2 **DPH bude účtovaná na základe platných právnych predpisov v čase realizácie diela.** Sadzba DPH je v ods. 1 tohto článku zmluvy uvedená vo výške platnej ku dňu uzatvárania tejto zmluvy.

5.3 Cena likvidácie odpadu je súčasťou dohodnutej ceny diela.

5.4 V cene sú zahrnuté i príslušné náklady spojené s vybudovaním, prevádzkovaním a likvidáciou zariadenia staveniska.

5.5 V cene nie sú zahrnuté:

1. náklady na práce nepredvídané, práce naviac neobsiahnuté v podkladoch na vypracovanie cenovej ponuky, ktoré boli predložené objednávateľom pre vypracovanie ceny,
2. prípady dohodnutého rozšírenia alebo zúženia predmetu zmluvy,
3. zmeny zákonnej sadzby DPH,
4. okolnosti vyššej moci.

Tieto úpravy ceny sa zmluvné strany dohodli riešiť písomným dodatkom k zmluve o dielo.

5.6 Cenu za zhotovenie diela zaplatí objednávateľ na základe **jednej faktúry**, ktorú zhotoviteľ doručí objednávateľovi, a to za práce (dielo) skutočne vykonané, pričom zhotoviteľ môže fakturovať za skutočne vykonané práce po ukončení celého diela v zmysle tejto zmluvy. Objednávateľ neposkytne zhotoviteľovi preddavok (zálohu).

5.7 Po ukončení celého diela vystaví zhotoviteľ faktúru do 15 dní. Konečná faktúra bude pozostávať zo súpisu vykonaných prác potvrdených objednávateľom podľa cenovej kalkulácie.

5.8 Zhotoviteľ predloží objednávateľovi na overenie správnosti súpis vykonaných prác a dodávok v 3 (troch) vyhotoveniach. Objednávateľ (zástupca objednávateľa) potvrdí súpis v lehote do 3 pracovných dní po jeho obdŕžaní podpisom, v súlade s bodom 5.7.

5.9 Predmet zákazky sa bude financovať formou bezhotovostného platobného styku v lehote splatnosti faktúry **60 kalendárnych dní** odo dňa jej doručenia. Zmluvné strany sa dohodli, že dohodnutá doba splatnosti faktúry sa neprieči dobrým mravom, je v súlade so zásadami poctivého obchodného styku a nie je v hrubom nepomere k právam a povinnostiam vyplývajúcim zo zmluvy.

5.10 Faktúra musí obsahovať náležitosti daňového dokladu. Objednávateľ požaduje, aby vystavená faktúra zhotoviteľom obsahovala minimálne nasledujúce náležitosti, a to:

* + - meno a adresu sídla, miesto podnikania, prípadne prevádzkarne zhotoviteľa, ktorý realizuje stavebné dielo, a jeho identifikačné číslo, identifikačné číslo pre daň, daňové identifikačné číslo,
    - číslo Zmluvy, vrátane prípadného dodatku k Zmluve,
    - dátum vyhotovenia faktúry, dátum splatnosti faktúry a dátum zdaniteľného plnenia,
    - meno a adresu sídla objednávateľa realizácie stavebného diela,
    - poradové číslo faktúry,
    - fakturovanú cenu bez DPH, hodnotu DPH a celkovú fakturovanú cenu v €,
    - označenie peňažného ústavu a číslo účtu IBAN, na ktorý sa má platiť,
    - pečiatka a podpis oprávnenej osoby,
    - text fakturácie s uvedením min. názvu stavebného diela a identifikácie projektu: **Rekonštrukcia lesnej cesty kategórie 2L Podkonice – Pleše: 043BB630012**

5.11 V prípade odôvodnených a nepredvídaných prác naviac sa vyhotoví zápis a tieto budú predmetom prerokovania s objednávateľom, vrátane ocenenia podľa jednotkových cien uvedených v jednotlivých položkách podľa prílohy č.1 Ponukový rozpočet zhotoviteľa a fakturované zhotoviteľom na základe vopred odsúhlasenej ceny a súpisu prác nad rámec dohodnutej ceny. Faktúra musí byť zreteľne označená názvom: FAKTÚRA – NAVIAC PRÁCE

5.12 V prípade nemožnosti ocenenia naviac prác podľa bodu 5.11, t. j. ak uvedená položka nebude v Ponukovom rozpočte zhotoviteľa, budú tieto naviac práce ocenené individuálnou kalkuláciou vo výške ekonomicky oprávnených nákladov podľa zákona o cenách, maximálne však do výšky rozpočtových cien uvedených v aktuálnej verzii databázy CENEKON.

5.13 V prípade, že nastane situácia podľa bodu 5.11, zmluvné strany sa zaväzujú uzatvoriť dodatok k zmluve, ktorým sa mení rozsah alebo obsah diela vyplývajúci z tejto zmluvy, ak vznikne potreba zmeny obsahu alebo rozsahu diela, ktorá nebola predvídateľná v čase uzatvorenia tejto zmluvy (ďalej len „naviac práce“). Podkladom na uzatvorenie tohto dodatku bude písomný súhlas objednávateľa s naviac prácami alebo písomná požiadavka objednávateľa na naviac práce. Cenu diela uvedenú v tomto článku je prípustné v tomto prípade zmeniť, ak naviac práce budú mať na ňu preukázateľný vplyv. Zhotoviteľ berie na vedomie, že dodatky k tejto zmluve budú uzatvorené iba v prípade ak ich uzavretie bude v súlade s § 18 zákona o verejnom obstarávaní.

5.14 **Zhotoviteľ bude akceptovať zníženie ceny v prípade, ak sa časť diela na podnet objednávateľa nebude realizovať. Uvedená skutočnosť bude oznámená zhotoviteľovi.**

5.15 Peňažný záväzok objednávateľa bude splnený pripísaním príslušnej čiastky na bankový účet zhotoviteľa.

Čl.6

STAVENISKO

6.1 Objednávateľ odovzdá zhotoviteľovi stavenisko naraz ako celok. V zápisnici o odovzdaní a prevzatí staveniska musí byť uvedené, že stavenisko je v stave umožňujúcom začatie diela v súlade so zmluvou.

6.2 Stavenisko bude spôsobilé na nehatené vykonávanie stavebných prác. Stavenisko bude bez právnych a faktických nedostatkov a bez nárokov tretích osôb počas celej doby realizácie diela. Prípadné nedostatky zistené pri preberaní staveniska, pokiaľ nebudú prekážať jeho prevzatiu, budú uvedené v zápisnici o prevzatí staveniska a objednávateľ je povinný ich odstrániť v lehotách tam uvedených, a pokiaľ tieto nebudú stanovené, potom do 7 kalendárnych dní od spísania zápisnice o prevzatí staveniska.

6.3 Zhotoviteľ zodpovedá na prevzatom stavenisku za poriadok a čistotu, za správne ukladanie materiálov a konštrukcií, za ochranu životného prostredia počas realizácie diela a zaväzuje sa na svoj náklad odstrániť odpad, ktorý je výsledkom jeho činnosti.

6.4 Zhotoviteľ zodpovedá za vyčistenie prípadne znečistených komunikácií, ktoré používa v súvislosti s vykonávaním svojej činnosti.

6.5 Zhotoviteľ je povinný dodržiavať podmienky stanovené vyhláškou č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Za vytvorenie podmienok na zaistenie bezpečnosti a ochrany zdravia pri práci a zaistenie požiarnej ochrany, zabezpečenie a vybavenia pracoviska na bezpečný výkon práce za účelom plnenia tejto zmluvy a dodržiavanie všeobecne právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku zodpovedá v plnom rozsahu a výlučne zhotoviteľ.

Čl.7

SPLNENIE DODÁVKY

7.1 Zhotoviteľ vykoná stavebné práce v odbornej kvalite podľa platných STN, odborové normy, technické predpisy, všeobecne platných právnych predpisov, podmienok stavebných projektov, zápisov a dohôd medzi objednávateľom a zhotoviteľom a vyjadrenia verejno-právnych orgánov a inštitúcií.

7.2 V priebehu realizácie diela budú použité materiály vyšpecifikované cenovou ponukou, ktoré spĺňajú vlastnosti dané ustanovením § 47 zák. č. 50/1976 Zb. (stavebného zákona) v platnom znení a sú doložené dokladmi o ich kvalite v súlade so zák. č. 133/2013 Z. z. o stavebných výrobkoch a o zmene a doplnení niektorých zákonov.

7.3 Zmluvné strany sa dohodli na odovzdaní a prevzatí diela po ukončení diela, resp. jeho samostatnej časti.

7.4 Dodávka diela sa bude považovať za splnenú po jej riadnom vykonaní podľa tejto zmluvy tak, že je pripravená na odovzdanie a prevzatie. Povinnosť dodať dielo objednávateľovi sa splní riadnym odovzdaním dojednanej dodávky. Povinnosť prevziať dodávku diela je splnená vyhlásením objednávateľa v zápisnici o odovzdaní a prevzatí, že dodávku preberá.

7.5 Zhotoviteľ je povinný písomne oznámiť objednávateľovi, a to najneskôr 4 kalendárne dni vopred, kedy je predmet plnenia pripravený na odovzdanie a prevzatie. Na základe návrhu zhotoviteľa objednávateľ zvolá preberacie konanie, na ktorom si zmluvné strany dohodnú časový program prehliadky a odovzdania diela. Objednávateľ je povinný prevziať dielo, ak bolo riadne vykonané.

7.6 Z odovzdávacieho a preberacieho konania je zhotoviteľ povinný pripraviť a objednávateľovi odovzdať tieto doklady:

1. popis a zdôvodnenie vykonaných odchýlok a zmien stavby pred jej dokončením,
2. certifikáty výrobkov, ktoré podliehajú povinnej certifikácií (zák. č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení nehorších predpisov)
3. stavebný (montážny) denník.

7.7 O odovzdaní a prevzatí diela, resp. jeho časti, spíše objednávateľ so zhotoviteľom zápisnicu, ktorú podpíšu zástupcovia zmluvných strán. V zápisnici musí byť prehlásené, že zhotoviteľ dielo odovzdáva a objednávateľ ho preberá. Zápisnica musí obsahovať i posúdenie diela po kvalitatívnej a kvantitatívnej stránke. Spísaním a podpísaním zápisnice o odovzdaní a prevzatí diela sa dodávka diela považuje za splnenú.

7.8 Objednávateľ sa zaväzuje prevziať dielo s prípadnými nedostatkami a nedorobkami, ak tieto nebránia jeho funkčnosti a plneniu účelu za splnenia dohodnutých podmienok.

Čl.8

ZÁRUČNÁ DOBA A ZODPOVEDNOSŤ ZA VADY

8.1 Zhotoviteľ zodpovedá za to, že predmet tejto zmluvy je zhotovený podľa podmienok zmluvy, a že počas záručnej doby bude mať vlastnosti dohodnuté v tejto zmluve.

8.2 Zhotoviteľ preberá všetky záväzky za kvalitu svojej práce, je povinný vykonať činnosti spojené s predmetom zmluvy na vlastnú zodpovednosť, pričom je povinný rešpektovať platné STN a všeobecné platné právne predpisy. Zhotoviteľ ručí za to, že práce, ktoré vykonával zodpovedajú kvalite podľa tejto zmluvy, normám, a že túto kvalitu majú aj v čase preberacieho konania a počas záručnej doby.

8.3 Zmluvné strany sa dohodli, že záručná doba na zrealizované dielo, bude trvať **60 mesiacov**. Záruka začína plynúť odo dňa písomného odovzdania a prevzatia diela, resp. jeho časti bez vád a nedorobkov. Uvedená záručná doba sa netýka výrobkov a dodávok, ktorých výrobcovia zaručujú inú záručnú dobu. Na ne sa vzťahuje záručná doba deklarovaná výrobcom, a to minimálne v rozsahu stanovenom zákonom..

8.4 Zjavné vady, t.j. nedostatky a nedorobky, ktoré objednávateľ zistil, resp. mohol zistiť odbornou prehliadkou pri preberaní diela, musia byť zapísané v zápisnici o odovzdaní a prevzatí diela s dohodnutými termínmi ich odstránenia.

8.5 Zhotoviteľ zodpovedá za vady predmetu plnenia, ak boli spôsobené porušením jeho povinností, ktoré objednávateľ zistí v záručnej lehote a ktoré včas písomne reklamuje.

8.6 Zhotoviteľ je povinný bezodkladne po oznámení vady objednávateľom vykonať šetrenie ohľadne vady a informovať objednávateľa o charaktere vady, jej rozsahu, dôvodoch a príčinách, ~~a~~ navrhovanom spôsobe a termíne jej odstránenia. V prípade, že bude možné vadu odstrániť viacerými spôsobmi, je zhotoviteľ povinný tieto spôsoby oznámiť objednávateľovi a podať mu všetky dostupné a relevantné informácie o ich vhodnosti. Právo výberu spôsobu odstránenia vady má v každom jednotlivom prípade objednávateľ.

8.7 Zhotoviteľ sa zaväzuje začať s odstránením vád predmetu tejto zmluvy bez zbytočného odkladu, najneskôr do 3 kalendárnych dní od uplatnenia reklamácie objednávateľom a vady odstrániť bezplatne v čo najkratšom technicky možnom čase za súčinnosti objednávateľa, ktorý mu umožní prístup na stavenisko. V prípade, že zhotoviteľ nepristúpi k odstráneniu zistených vád v uvedenej lehote, môže objednávateľ vykonať opravu a je oprávnený si výšku týchto nákladov uplatniť z garančnej zábezpeky.

8.8 Pokiaľ by odstránenie vád bolo spojené s neúmerne vysokými nákladmi a vada by nebránila užívaniu diela, zmluvné strany sa môžu dohodnúť na primeranej zľave z ceny diela bez odstránenia vady.

8.9 Ak sa ukáže, že vada predmetu plnenia je neopraviteľná, zaväzuje sa zhotoviteľ do 14 kalendárnych dní od zistenia tejto skutočnosti dodať a namontovať náhradný predmet plnenia.

8.10 Zmluvné strany sa dohodli, že Zhotoviteľ je povinný obstarať si na svoje náklady a zložiť v prospech objednávateľa **výkonovú zábezpeku** na splnenie svojho zmluvného záväzku vykonať dielo podľa tejto zmluvy riadne a včas (ďalej len „výkonová zábezpeka“) vo výške rovnajúcej sa 10 % z dohodnutej ceny diela s DPH.

8.11 Výkonová zábezpeka môže byť zložená vo forme:

a)  finančnej hotovosti poukázanej na účet objednávateľa uvedený v tejto zmluve,

b)  finančnej hotovosti viazanej (vinkulovanej) na účte zhotoviteľa v prospech objednávateľa alebo c)  bankovej záruky podľa bodu 8.12 tejto zmluvy.

8.12 V prípade, ak bude výkonová zábezpeka obstaraná a zložená vo forme bankovej záruky (ďalej ako

„BZ“), musí spĺňať nasledovné náležitosti:

a)  BZ bude vystavená najmenej vo výške 10 % z ceny diela s DPH v prospech objednávateľa,

b)  BZ bude vystavená bankou, pobočkou zahraničnej banky alebo zahraničnou bankou,

c)  jediná podmienka čerpania BZ bude písomná žiadosť objednávateľa o jej čerpanie doručená banke v súlade s bodom 8.14 tejto zmluvy, pričom prílohou písomnej žiadosti o čerpanie BZ bude oznámenie objednávateľa podľa bodu 8.14 tejto zmluvy; objednávateľ je oprávnený doručiť žiadosť o čerpanie BZ banke najskôr v deň nasledujúci po uplynutí lehoty uvedenej vo výzve objednávateľa podľa bodu 8.14 tejto zmluvy.

* 1. Zhotoviteľ sa zaväzuje predložiť objednávateľovi doklad o zložení výkonovej zábezpeky v lehote do 5 pracovných dní odo dňa odovzdania staveniska. V prípade, ak je výkonová zábezpeka zložená vo forme finančnej hotovosti na účet objednávateľa, je dokladom o zložení výpis z účtu zhotoviteľa potvrdzujúci odoslanie príslušnej finančnej hotovosti v prospech účtu objednávateľa. V prípade, ak je výkonová zábezpeka zložená vo forme finančnej hotovosti viazanej (vinkulovanej) na účte zhotoviteľa v prospech objednávateľa, je dokladom o zložení potvrdenie banky o vinkulácii alebo fotokópia zmluvy o vinkulácii medzi bankou a zhotoviteľom a výpis z účtu zhotoviteľa. V prípade, ak je výkonová zábezpeka zložená vo forme BZ, je dokladom listina o vystavení BZ zo strany banky.
  2. Objednávateľ je oprávnený použiť výkonovú zábezpeku na uspokojenie svojich splatných peňažných nárokov, ktoré mu podľa tejto zmluvy vzniknú v prípade, ak zhotoviteľ poruší svoju povinnosť vykonať dielo riadne a včas. Právo objednávateľa použiť výkonovú zábezpeku trvá od zloženia výkonovej zábezpeky, do zániku výkonovej zábezpeky. Objednávateľ je povinný oznámiť zhotoviteľovi zámer použiť výkonovú zábezpeku so špecifikovaním jeho rozsahu a dôvodov, a to v lehote min. 5 pracovných dní pred plánovaným použitím. V prípade, ak zhotoviteľ svoju povinnosť v uvedenej lehote dodatočne splní, objednávateľ nepristúpi k použitiu výkonovej zábezpeky.
  3. Výkonová zábezpeka zaniká okamihom prevzatia diela objednávateľom, t.j. okamihom podpisu preberacieho protokolu k dielu. V prípade, ak sú v preberacom protokole k dielu uvedené drobné vady a nedorobky, zaniká výkonová zábezpeka okamihom podpisu potvrdenia o ich odstránení. V prípade, ak bola výkonová zábezpeka zložená formou finančnej hotovosti poukázanej na účet objednávateľa, zaväzuje sa objednávateľ vrátiť zloženú zábezpeku na účet zhotoviteľa do 7 dní od zániku výkonovej zábezpeky. V prípade použitia výkonovej zábezpeky podľa tejto zmluvy, bude Zhotoviteľovi vrátená výkonová zábezpeka znížená o sumu pohľadávky Objednávateľa.
  4. Nesplnenie povinností poskytnutia alebo doplnenia výkonovej zábezpeky sa považuje za podstatné porušenie zmluvy a Objednávateľ má právo od zmluvy odstúpiť a uplatniť si zmluvnú pokutu podľa bodu 9.1.5 tejto Zmluvy.
  5. Zhotoviteľ je povinný obstarať si na svoje náklady a zložiť v prospech objednávateľa **garančnú zábezpeku** na dobu trvania záruky podľa bodu 8.3 tejto Zmluvy za akosť (ďalej len „garančná zábezpeka“).
  6. Zhotoviteľ je povinný najneskôr ku dňu protokolárneho odovzdania diela poskytnúť Objednávateľovi garančnú zábezpeku.
  7. Garančná zábezpeka bude vo výške 10 % zo zmluvnej ceny diela s DPH s platnosťou počas celej záručnej doby diela.
  8. Garančná zábezpeka môže byť zložená vo forme:

a)  finančnej hotovosti poukázanej na účet objednávateľa uvedený v tejto zmluve,

b)  finančnej hotovosti viazanej (vinkulovanej) na účte zhotoviteľa v prospech objednávateľa alebo

c)  bankovej záruky podľa bodu 8.21 tejto zmluvy.

8.21 V prípade, ak bude výkonová zábezpeka obstaraná a zložená vo forme bankovej záruky (ďalej ako „BZ“), musí spĺňať nasledovné náležitosti:

a)  BZ bude vystavená najmenej vo výške 10 % z ceny diela s DPH v prospech objednávateľa,

b)  BZ bude vystavená bankou, pobočkou zahraničnej banky alebo zahraničnou bankou,

c)  jediná podmienka čerpania BZ bude písomná žiadosť objednávateľa o jej čerpanie doručená banke v súlade s bodom 8.23 tejto zmluvy, pričom prílohou písomnej žiadosti o čerpanie BZ bude oznámenie objednávateľa podľa bodu 8.23 tejto zmluvy; objednávateľ je oprávnený doručiť žiadosť o čerpanie BZ banke najskôr v deň nasledujúci po uplynutí lehoty uvedenej vo výzve objednávateľa podľa bodu 8.23 tejto zmluvy.

* 1. Zhotoviteľ sa zaväzuje predložiť objednávateľovi doklad o zložení garančnej zábezpeky v lehote do 5 pracovných dní odo dňa prevzatia diela objednávateľom. V prípade, ak je garačná zábezpeka zložená vo forme finančnej hotovosti na účet objednávateľa, je dokladom o zložení výpis z účtu zhotoviteľa potvrdzujúci odoslanie príslušnej finančnej hotovosti v prospech účtu objednávateľa. V prípade, ak je garačná zábezpeka zložená vo forme finančnej hotovosti viazanej (vinkulovanej) na účte zhotoviteľa v prospech objednávateľa, je dokladom o zložení potvrdenie banky o vinkulácii alebo fotokópia zmluvy o vinkulácii medzi bankou a zhotoviteľom a výpis z účtu zhotoviteľa. V prípade, ak je garačná zábezpeka zložená vo forme BZ, je dokladom listina o vystavení BZ zo strany banky.
  2. Objednávateľ je oprávnený použiť v garačnú zábezpeku na uspokojenie svojich splatných peňažných nárokov, ktoré mu podľa tejto zmluvy vzniknú v prípade, že sa vyskytnú počas záručnej doby vady Diela a Zhotoviteľ ich riadne a včas neodstráni. Právo objednávateľa použiť garačnú zábezpeku trvá od zloženia garančnej zábezpeky, do zániku garančnej zábezpeky. Objednávateľ je povinný oznámiť zhotoviteľovi zámer použiť garačnú zábezpeku so špecifikovaním jeho rozsahu a dôvodov, a to v lehote min. 5 pracovných dní pred plánovaným použitím. V prípade, ak zhotoviteľ svoju povinnosť v uvedenej lehote dodatočne splní, objednávateľ nepristúpi k použitiu garačnej zábezpeky.
  3. Garančná zábezpeka zaniká okamihom skončenia záručnej doby na Dielo. V prípade, ak bola garančná zábezpeka zložená formou finančnej hotovosti poukázanej na účet objednávateľa, zaväzuje sa objednávateľ vrátiť zloženú garančnú zábezpeku na účet zhotoviteľa do 7 dní od zániku garačnej zábezpeky. V prípade použitia garančnej zábezpeky podľa tejto zmluvy, bude Zhotoviteľovi vrátená garančná zábezpeka znížená o sumu pohľadávky Objednávateľa.
  4. Nesplnenie povinností poskytnutia alebo doplnenia garančnej zábezpeky sa považuje za podstatné porušenie zmluvy a Objednávateľ má právo od zmluvy odstúpiť a uplatniť si zmluvnú pokutu podľa bodu 9.1.5 tejto Zmluvy.

Čl.9

ZMLUVNÉ SANKCIE

9.1 Zmluvné strany sa dohodli na nasledovných zmluvných sankciách:

9.1.1 Ak bude zhotoviteľ z dôvodu na jeho strane v omeškaní s odovzdaním diela uvedeného v čl. 3. bod 3.1 tejto zmluvy a dielo nebude riadne ukončené a odovzdané zhotoviteľom v termíne dohodnutom v čl. 4. bod 4.1 tejto zmluvy, zhotoviteľ sa zaväzuje zaplatiť objednávateľovi zmluvnú sankciu vo výške 5000,- EUR (slovom: päťtisíc eur vrátane DPH), a to za každý aj začatý deň omeškania. Týmto nie je dotknutý nárok objednávateľa na náhradu škody.

9.1.2 V prípade zistenia vady diela pri odovzdaní diela objednávateľ písomne upozorní zhotoviteľa na vadu a určí mu primeranú dodatočnú lehotu, na odstránenie vady diela. Za omeškanie s odstránením vady diela v určenej dodatočnej lehote zaplatí zhotoviteľ objednávateľovi za každú vadu, a za každý deň omeškania s jej odstránením zmluvnú sankciu vo výške 100,- eur vrátane DPH (slovom: jednosto eur vrátane DPH). Zmluvnú sankciu v rovnakej výške zaplatí zhotoviteľ aj v prípade omeškania s odstraňovaním reklamovaných vád v záručnej dobe. Týmto nie je dotknutý nárok objednávateľa na náhradu škody.

9.1.3 V prípade nesprístupnenia stavebného denníka pre potreby objednávateľa alebo stavebného dozoru alebo za nevykonanie denných zápisov v stavebnom denníku v aktuálnom dni sa stanovuje zmluvná sankcia vo výške 20,- eur vrátane DPH (slovom dvadsať eur vrátane DPH) za každý deň nesprístupnenia stavebného denníka alebo nevykonania denného zápisu. Uvedenú zmluvnú sankciu je možné uložiť opakovane.

9.1.4 V prípade omeškania objednávateľa s uhradením faktúry uhradí objednávateľ zhotoviteľovi úrok z omeškania vo výške 0,03 % z dlžnej čiastky vrátane DPH za každý deň omeškania.

9.1.5 Ak Zhotoviteľ poruší povinnosť týkajúcu sa poskytnutia výkonovej a/alebo garančnej zábezpeky, zaplatí Objednávateľovi zmluvnú pokutu za každý deň omeškania vo výške 300,00 EUR (slovom: tristo eur vrátane DPH). V prípade, ak omeškanie bude trvať viac ako 60 dní, zaplatí Zhotoviteľ Objednávateľovi jednorazovú zmluvnú pokutu vo výške 10 % z celkovej zmluvnej ceny diela s DPH.

9.1.6 Ak Zhotoviteľ zadá určitú časť plnenia tejto Zmluvy Subdodávateľovi v rozpore s postupom podľa článku 11. bod 11 tejto Zmluvy, je Zhotoviteľ povinný zaplatiť Objednávateľovi zmluvnú pokutu vo výške 5.000,- EUR (slovom: päťtisíc eur vrátane DPH);

9.1.7 V prípade identifikovania neoprávnených výdavkov zistených počas/po kontrole zo strany PPA, z dôvodu vzniku výlučne na strane Zhotoviteľa, uhradí tieto neoprávnené výdavky Zhotoviteľ

9.2 Zmluvná sankcia patrí objednávateľovi za každé jedno porušenie povinnosti zhotoviteľom osobitne.

9.3 Zmluvné strany sa dohodli, že objednávateľ je oprávnený popri nároku na zmluvnú sankciu podľa tohto článku tejto zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.

9.4 O použití ktorejkoľvek zo sankcií uvedených v tomto článku tejto zmluvy majú zmluvné strany povinnosť navzájom sa bezodkladne písomne informovať.

9.5 Zmluvné strany sa dohodli, že pre uplatnenie zmluvných sankcií použijú písomnú formu s lehotou splatnosti 30 kalendárnych dní od jej doručenia. Zmluvná sankcia bude uhradená bezhotovostným spôsobom na účet objednávateľa, resp. zhotoviteľa v závislosti na zmluvnej strane, ktorá si uplatňuje zmluvnú sankciu.

Čl.10

ODSTÚPENIE OD ZMLUVY

10.1 V prípade, ak nie je v tejto zmluve uvedené inak, môžu od tejto zmluvy zmluvné strany odstúpiť podľa ustanovení zák. č. 513/1991 Zb. Obchodného zákonníka v znení neskorších predpisov. Objednávateľ má ďalej právo odstúpiť od tejto zmluvy v prípadoch nepodstatného a podstatného porušenia zmluvy. Objednávateľ má tiež právo od tejto zmluvy okamžite odstúpiť v prípade, keď bude na zhotoviteľa podaný návrh na vyhlásenie konkurzu, keď bude na zhotoviteľa vyhlásený konkurz, začaté reštrukturalizačné konanie, alebo povolená reštrukturalizácia.

10.2 Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. Odstúpenie od zmluvy musí byť druhej zmluvnej strane oznámené písomne.

10.3 Za podstatné porušenie zmluvy podľa predchádzajúceho ustanovenia sa považujú:

10.3.1 ak zhotoviteľ alebo objednávateľ nebude plniť úlohy z kontrolných porád stavby, ktoré majú vplyv na kvalitu prác a stanovenú lehotu výstavby,

10.3.2 ak zhotoviteľ z dôvodu na jeho strane nesplní ktorýkoľvek z termínov uvedených v článku 4 „Termín plnenia“ tejto zmluvy,

10.3.3 ak zhotoviteľ bude vykonávať stavebné práce v rozpore s podmienkami dohodnutými v zmluve alebo technologickými postupmi určenými platnými predpismi,

10.3.4 porušenie povinností zhotoviteľa pri vykonávaní diela dohodnutých v zmluve o dielo, a ak je na to písomne upozornený a napriek tomu nezjedná nápravu,

10.3.5 neprevzatie staveniska zhotoviteľom,

10.3.6 ak zhotoviteľ z dôvodu na jeho strane neodstráni vady a nedorobky zistené pri preberacom konaní alebo počas záručnej doby v lehote určenej podľa príslušných ustanovení tejto zmluvy,

10.3.7 vadné plnenie zhotoviteľa,

10.3.8 omeškanie objednávateľa s plnením finančných záväzkov vyplývajúcich z tejto zmluvy trvajúce dlhší čas ako 30 kalendárnych dní od ich splatnosti,

10.3.9 podstatné porušenia zmluvy definované v iných ustanoveniach tejto zmluvy .

10.4 Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 10 kalendárnych dní, ktorá jej bola na splnenie tejto zmluvnej povinnosti poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy.

10.5 **Objednávateľ jednostranné odstúpi od zmluvy v aj prípade ak Zhotoviteľ,** ktorý má povinnosť zapisovať sa do registra partnerov verejného sektora podľa zákona č. 315/2016 Z.z. nie je zapísaný v registri partnerov verejného sektora. Táto povinnosť sa týka aj subdodávateľov.

10.6 V prípade odstúpenia od zmluvy ktoroukoľvek zo zmluvných strán má zhotoviteľ nárok na úhradu skutočne realizovaných prác na základe vykonanej inventarizácie na stavbe.

10.7 V prípade, že ktorákoľvek strana odstúpi od tejto zmluvy, musí písomné oznámenie o odstúpení od zmluvy doručiť druhej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. Ak nie je možné doručiť písomnosť ktorejkoľvek zo zmluvných strán na adresu uvedenú v čl. 1 tejto zmluvy a iná adresa nie je druhej zmluvnej strane známa, písomnosť sa považuje dňom vrátenia nedoručenej zásielky odosielateľovi za doručenú, a to aj vtedy, ak sa zmluvná strana, ktorej mala byť písomnosť doručená o tom nedozvie. Písomnosti sa takto považujú za doručené aj v prípade, ak sa zásielka vrátila odosielateľovi ako nedoručiteľná s poznámkou adresát „neznámy“ alebo „nezastihnutý“ za predpokladu, že adresa adresáta bola uvedená správne.

Čl.11

OSTATNÉ ZMLUVNÉ DOJEDNANIA

11.1 Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecné záväzné predpisy, technické normy a podmienky tejto zmluvy. Zhotoviteľ sa bude riadiť pokynmi objednávateľa, zápismi a dohodami oprávnených zástupcov zmluvných strán a rozhodnutiami a vyjadreniami dotknutých orgánov.

11.2 Ak dohody uzavreté podľa bodu 11.1 majú vplyv na predmet alebo termín splnenia záväzku musí byť súčasťou tejto dohody aj spôsob úpravy záväzku. Takáto dohoda je podkladom pre vypracovanie dodatku k tejto zmluve.

11.3 Zhotoviteľ bude informovať objednávateľa o stave rozpracovaného diela na pravidelných kontrolných poradách stavby, ktoré bude zhotoviteľ organizovať podľa potreby s účasťou zástupcu objednávateľa.

11.4 Zhotovované dielo je majetkom objednávateľa až po zaplatení ceny.

11.5 Zhotoviteľ v plnom rozsahu zodpovedá za prípadné škody na zhotovovanom diele, majetku objednávateľaalebo na majetku tretích osôb, pokiaľ vznikli v súvislosti s jeho prácami počas realizácie predmetu diela až do zápisničného odovzdania diela objednávateľovi.

11.6 Objednávateľ si vyhradzuje právo prerušiť alebo zastaviť výkon dojednaných prác. V prípade prerušenia alebo zastavenia prác zo strany objednávateľa, strany vzájomne odsúhlasia rozpracovanosť prác a vykonajú finančné vyrovnanie podľa preukázaných nákladov. Zmluvné strany si v prípade prerušenia prác dohodnú nové termíny plnenia.

11.7 V prípade vzniku sporu v akejkoľvek veci týkajúcej sa predmetu tejto zmluvy o dielo, strany sa budú snažiť tento vyriešiť hlavne mimosúdnou cestou a predložia spor na riešenie svojim štatutárnym zástupcom.

11.8 Zhotoviteľ nevykoná žiadne práce ani nepoužije materiál nad rámec tejto zmluvy bez predchádzajúceho písomného súhlasu objednávateľa.

11.9 Ak zhotoviteľ vykoná práce svojvoľne, alebo svojvoľne použije materiál nad rámec tejto zmluvy bez predchádzajúceho písomného súhlasu objednávateľa, takého práce a použitý materiál nebudú zhotoviteľovi objednávateľom uhradené.

11.10 Zhotoviteľ sa zaväzuje vykonať objednávateľom požadované prípadné práce naviac priamo súvisiace s predmetom tejto zmluvy, ak si to vyžiada podmienka sprevádzkovania diela a požadované práce naviac nie sú zahrnuté do ponukového rozpočtu. Takéto práce sa ocenia podľa článku 5, bod 5.11 a 5.12 tejto zmluvy. Všetky úpravy, nezrealizované práce a práce naviac budú zhotoviteľom a objednávateľom zaznamenané, odsúhlasené a potvrdené v stavebnom denníku (resp. v samostatnom dokumente), a budú slúžiť ako podklad pre uplatnenie zmien, vo forme písomného dodatku k tejto zmluve.

11.11Zhotoviteľ je oprávnený zmeniť subdodávateľa počas trvania Zmluvy v súlade s podmienkami tejto Zmluvy. Subdodávateľ, ktorého sa týka návrh na zmenu, musí (ak má takú povinnosť) byť zapísaný v registri partnerov verejného sektora. Návrh na zmenu Subdodávateľa spolu s  aktualizovaným znením Prílohy o subdodávateľoch musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve.

11.12 Obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z.z. a nie sú zapísaní v registri partnerov verejného sektora, táto povinnosť sa vzťahuje aj na subdodávateľa ktorý ma povinnosť zapisovať na do registra partnerov verejného sektora a nie je zapísaný v Registri partnerov verejného sektora.

Čl.12

Osobitné podmienky plnenia zmluvy

12.1 Zhotoviteľ sa zaväzuje, že v prípade, ak ako dodávateľ predmetnej zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky ( obec, okres, VÚC).

12.2 Forma zamestnania týchto osôb nie je určená, t.j. môže sa jednať o pracovný pomer na kratší pracovný čas ( na dobu určitú alebo neurčitú ), o dohodu o prácach vykonávaných mimo pracovného pomeru atď.

12.3 Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.

12.4 Uvedenú povinnosť podľa bodu 12.3 musia obsahovať aj zmluvy medzi dodávateľom a jeho subdodávateľmi.

Čl.13

ZÁVEREČNÉ USTANOVENIA

1. Všetky písomnosti sa budú doručovať na adresy, ktoré zmluvné strany uviedli v úvode tejto Zmluvy. Písomnosť sa považuje za doručenú aj v prípade uplynutia jedného dňa, odo dňa, kedy bola písomnosť vrátená odosielateľovi z dôvodu odmietnutia jej prevzatia, alebo márneho uplynutia odbernej doby. Minimálna odberná lehota je dohodnutá na 8 dní.
2. Ustanovenia Zmluvy o plnení zákazky, uvedené v článku 3, je zakázané čiastočne alebo úplne upraviť (dodatkom alebo jednostranne) v rozpore s vyššie uvedeným alebo ich zo Zmluvy o plnení zákazky čiastočne alebo úplne vypustiť.
3. Zmluvné strany sa dohodli, že v prípadoch, ak táto Zmluva neupravuje niektoré vzájomné vzťahy a záväzky, sa riadia príslušnými ustanoveniami Obchodného zákonníka (zák. č. 513/1991 Zb. v znení neskorších predpisov) a ostatnými všeobecne platnými predpismi Slovenskej republiky.
4. Táto Zmluva **nadobúda platnosť dňom jej podpísania oprávnenými zástupcami zmluvných strán a účinnosť dňom nasledujúcim po dni doručenia správy z kontroly obstarávania, ktorou poskytovateľ nenávratného finančného príspevku pripustí predmet obstarávania na financovanie.**
5. Zmluva je vyhotovená v štyroch exemplároch s platnosťou originálu, z ktorých tri exempláre sú určené pre objednávateľa a jeden exemplár je určený pre zhotoviteľa.
6. Zmluvné strany sa zaväzujú riešiť spory vyplývajúce z tejto Zmluvy prednostne formou zmieru prostredníctvom zástupcov svojich štatutárnych orgánov.
7. Práva a povinností vyplývajúcich z obsahu tejto Zmluvy prechádzajú aj na nástupcov zmluvných strán, to znamená nástupcov objednávateľa a nástupcov zhotoviteľa.
8. Zmluvné strany podpisom tejto zmluvy vyhlasujú, že sa dôkladne oboznámili s jej obsahom, rozumejú mu a vyhlasujú, že zmluvu nepodpísali v tiesni, ani za inak nápadne nevýhodných podmienok a na znak súhlasu ju vlastnoručne podpisujú.
9. Prílohy k Zmluve, ktoré tvoria jej neoddeliteľnú súčasť sú:

**Príloha č. 1 -** Výkaz výmer (Rozpočet)

**Príloha č. 2 -** Zoznam subdodávateľov

V Podkoniciach, dňa:………..……… V ............................., dňa:…………..……

Za objednávateľa: Za zhotoviteľa:

................................................. .................................................

Ing. Roman Barla - predseda meno, priezvisko a podpis štatutárneho orgánu,

odtlačok pečiatky

.................................................

Ing. Martin Očenáš - člen

**Príloha č. 2**

**ZOZNAM SUBDODÁVATEĽOV**

**Predmet zmluvy**

sa nebude realizovať prostredníctvom subdodávateľa/-ov,

sa bude realizovať prostredníctvom nasledovných subdodávateľov v nasledovnom rozsahu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa** | | | **Podiel subdodávky v %** | **Subdodávateľ získa zo subdodávky finančné prostriedky prevyšujúce 100.000 EUR bez DPH** |
| meno a priezvisko | adresa pobytu | dátum narodenia |
|  |  |  |  |  |  |  | Áno  Nie |
|  |  |  |  |  |  |  | Áno  Nie |
|  |  |  |  |  |  |  | Áno  Nie |

Za Zhotoviteľa:

V *[doplní zhotoviteľ]*, dňa:.......

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko a podpis štatutárneho orgánu,

odtlačok pečiatky